Ιερά Μητρόπολις Σταγών και Μετεώρων

Η Ιερά Μητρόπολις Σταγών και Μετεώρων είναι μία από τις Μητροπόλεις της Εκκλησίας της Ελλάδος. Εδρεύει στην Καλαμπάκα και στην περιφέρειά της υπάγεται ο ομώνυμος δήμος. Μητροπολίτης της από το έτος 2017 είναι ο Θεόκλητος (Λαμπρινάκος).

Ιστορικά στοιχεία
Η Επισκοπή Σταγών αναφέρεται από τις αρχές του 10ου αιώνα, υποκείμενη στη Μητρόπολη Λαρίσης. Συνενώθηκε το 1900 με την Επισκοπή Τρίκκης και από τότε συναποτέλεσαν την Μητρόπολη «Τρίκκης και Σταγών».

Το 1991, με απόφαση της Ιεράς Συνόδου της Εκκλησίας της Ελλάδος, δημιουργήθηκε με απόσπαση από την Μητρόπολη Τρίκκης και Σταγών η Μητρόπολη Σταγών και Μετεώρων. Η Μητρόπολη δημιουργήθηκε αρχικά ως προσωποπαγής, προκειμένου να αποκατασταθεί ο Μητροπολίτης Σεραφείμ (Στεφάνου), ο οποίος είχε κηρυχθεί έκπτωτος αντικανονικά, χωρίς δίκη, το 1974, από την Μητρόπολη Τρίκκης και Σταγών και δικαιώθηκε δικαστικώς το 1990. Ο Σεραφείμ ήταν και ο πρώτος επίσκοπος της Ιεράς Μητροπόλεως, από την ίδρυσή της το 1991 και εκείνος που συνέβαλε αποφασιστικά στη μονιμοποίησή της, τον Οκτώβριο του 2015, με σχετική απόφαση της Ιεράς Συνόδου της Εκκλησίας της Ελλάδος. Ο Μητροπολίτης Σεραφείμ απεβίωσε στις 18 Μαρτίου 2017.

Στις 6 Οκτωβρίου 2017 εξελέγη νέος Μητροπολίτης ο Θεόκλητος (Λαμπρινάκος), ο οποίος την επόμενη μέρα χειροτονήθηκε επίσκοπος στον Ιερό Καθεδρικό Ναό Αθηνών. Η ενθρόνισή του έλαβε χώρα στην πόλη της Καλαμπάκας στις 25 Νοεμβρίου.

Επισκοπικός κατάλογος
+ Όνομα  Έτη  ΣημειώσειςΕπίσκοποι Σταγών Ξενοφών  ~ 1341  Νείλος  μέσα 14ου αιώνα  Ματθαίος  ~ 1374/5 ~ 1422/23  Διονύσιος  ~ 1477  Βησ­σα­ρί­ων  21 Αυγούστου 1529 – πριν το 1537/8  Νεόφυτος  1537/8 – Ιούνιος 1550  ανηψιός του αγίου Βησσαρίωνα, κατόπιν Λαρίσης Ιωάσαφ  1560 ~ 1575  Ι­ε­ρε­μί­ας  τέλη 16ου αιώνα  α΄ θητεία, κα­θαι­ρέ­θη­κε Τι­μό­θε­ος  1599 – 1601 †  Δι­ο­νύ­σι­ος  ~ 1601  α΄ θητεία Ι­ε­ρε­μίας  1601 – 1602  β΄ θητεία Δι­ο­νύ­σι­ος  Μάρτιος 1602 – ;  β΄ θητεία Αβραάμ  1605 – 1608/9  παραιτήθηκε Διονύσιος  ~ 1612  γ΄ θητεία Δανιήλ Α΄  1640/1 – 11 Δε­κεμ­βρί­ου 1643 †  Δανιήλ Β΄  5 Ιανουαρίου 1644 – 12 Απριλίου 1687  Αρσένιος  12 Α­πρι­λί­ου 1687 – πριν τις 25 Μαρτίου 1723  Θε­ο­φά­νης  1723 – πριν τις 5 Σεπτεμβρίου 1749  πα­ραι­τή­θη­κε Φι­λό­θε­ος  1749 – 1751  Παρθένιος  Μάρτιος 1751 – 26 Μαρτίου 1784 †   Παΐσιος (Ασπροποταμίτης)  12 Μαΐου 1784 – 17 Ιανουαρίου 1808  παραιτήθηκε, αργότερα Σηλυβρίας Γαβριήλ (Τζηκάς)  12 Απριλίου 1808 – Οκτώβριος 1815 †  από Δυρραχίου Αμβρόσιος  1815  εξελέγη αλλά δεν ενθρονίστηκε κατόπιν διαταγής του Αλή πασά Άνθιμος (Ιωαννίδης ή Ντούρντας)  8 Νοεμβρίου 1815 – β΄ εξάμηνο του 1820  παύθηκε Αμβρόσιος  β΄ εξάμηνο 1820 – άνοιξη 1821  αποκαταστάθηκε, παραιτήθηκε μετά την έκρηξη της Ελληνικής Επανάστασης Σαμουήλ  άνοιξη 1821 – Μάρτιος 1824  κατόπιν Φαναρίου και Φαρσάλων Διονύσιος  1824 – τέλη 1832  παραιτήθηκε Κύριλλος (Γκίκας)  Ιανουάριος 1833 – Ιούνιος 1854  καθαιρέθηκε επειδή συμμετείχε στην Επανάσταση του 1854 Θεόφιλος  28 Ιουνίου 1854 – 12 Μαΐου 1869  κατόπιν Σισανίου Μελέτιος  21 Ιουνίου 1869 – Ιούνιος 1873  από Λαοδικείας, επαύθη Κλήμης (Φολάν)  1873 – 9 Απριλίου 1880  από Κλαυδιουπόλεως, κατόπιν Δρυϊνουπόλεως Μελέτιος  11 Απριλίου 1880 – 23 Φεβρουαρίου 1892 †  προεδρικώςΜητροπολίτες Σταγών και Μετεώρων Σεραφείμ (Στεφάνου)  10 Σεπτεμβρίου 1991 – 18 Μαρτίου 2017 †  Αρχικά ως προσωποπαγής Μητρόπολη  Θεόκλητος (Λαμπρινάκος)  25 Νοεμβρίου 2017 – σήμερα 

Αρχιερατικές Περιφέρειες
 Αρχιερατική Περιφέρεια  Έδρα  Αριθμός Ενοριών α) Καλαμπάκας  Καλαμπάκα   β) Αύρας  Αύρα   γ) Αχλαδέας  Αχλαδιά   δ) Αγναντιάς  Αγναντιά   ε) Πεύκης  Πεύκη   στ) Καλομοίρας  Καλομοίρα  ζ) Καστανέας  Καστανιά  η) Κλεινού  Κλεινός 

Μονές των Μετεώρων
Στα Μετέωρα υπήρχαν 24 μοναστήρια, αλλά σήμερα λειτουργούν τα 6, ενώ τα υπόλοιπα 15 είναι ακατοίκητα και ερειπωμένα.

Τα Μοναστήρια τα οποία σήμερα λειτουργούν είναι τα κάτωθι:
Ιερά Μονή Μεταμόρφωσης του Σωτήρος (Μεγάλο Μετέωρο) - Ανδρική Μονή
Ιερά Μονή Βαρλαάμ - Ανδρική Μονή
Ιερά Μονή Αγίου Στεφάνου - Γυναικεία Μονή
Ιερά Μονή Αγίας Τριάδας - Ανδρική Μονή
Ιερά Μονή Ρουσάνου - Γυναικεία Μονή
Ιερά Μονή Αγίου Νικολάου Αναπαυσά - Ανδρική Μονή

Δείτε επίσης
Μετέωρα

Παραπομπές

Πηγές
 Ιστοσελίδα Ιεράς Μητροπόλεως Σταγών και Μετεώρων


Σταγων

Μητροπολη